OpenLLM-France/wikimedia huggingface dataset:
# Inocybe fraudans

Inocybe fraudans Inocybaceae familiako onddo espezie bat da. Inocybe generoko guztiak bezala, toxikoa izan daiteke.
Sinonimoak: Agaricus fraudeans, Inocybe fraudeans. Inocybe corydalina.

## Deskribapena

Kapela: 2,5 eta 6,5 cm bitarteko diametrokoa, koniko kamuts-kanpai itxurakotik lau titidunera, fibriloso haritsua, kurbatu izurtua, ertza inkrustatua eta errezel fibrilosoak inguratua. Kapelaren azala zuria gaztetan, marroi-hori koloreko fibrilekin helduaroan, eta, amaieran, orban gorrixkak agertzen dira.
Orriak: Estu, nahiko zabalak, gris zurbiletik marroira doan kolorekoak, ertzak argiagoak.
Hanka: Haragitsu-fibrilosoa, 4 eta 8 cm bitarteko garaierakoa, zilindrikoa, oinarri okertua, zuria, kapelaren kolorekoa, helduaroan behealdean orban gorrixkekin.
Haragia: Udare edo fruta ustelaren usain bereziarekin, jasminarena; zapore gozokoa. Espora jalkina marroi kolorekoa.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua, esan nahi duen “cybe” hitzetik dator, hau da, zuntzezko kapela. Fraudans epitetoa, engainatzea, iruzur egitea, esan nahi duen "fráudo" hitzetik. Zaila ezagutzeko, esan nahi du.

## Jangarritasuna

Zalantzazko jangarria, toxikoa izan daiteke.

### Nahasketa arriskua

Inocybe corydalina delakoarekin nahas daiteke, honek tonu berdexkak izaten ditu kapelan eta oinean.

## Sasoia eta lekua

Udazkenaren amaieran (azaroa). Bakarrik edo talde txikietan. Haritzen eta koniferoen basoetan.

### Banaketa eremua

Kanada, Ameriketako Estatu Batuak, Iran, Kaukasia, Errusia, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 236 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Inocybe fraudans: GBIF—the Global Biodiversity Information Facility.

## Kanpo estekak

* Datuak: Q10647782
* Multimedia: Inocybe fraudans / Q10647782
# Inocybe fuscidula

Inocybe fuscidula Inocybaceae familiako onddo espezie bat da. Jangarritasuna ezezaguna da, eta baztertu egin behar da, Inocybe generoak berez duen toxikotasuna dela eta.
Sinonimoak: Inocybe hypophaea, Inocybe virgaluta.

## Deskribapena

Kapela: 6 cm arteko diametrokoa, konikotik ganbilera titia kontserbatuz. Kapelaren azala, arre koloreko fibra erradialekin, argiagoa ertzean.
Orriak: Itsatsiak, zurbilak, zahartuaz arrexka kolorerako joerarekin.
Hanka: 7 cm arteko garaierarekin, zilindrikoa, goialdean hautsarekin eta oinarrian mizelioaren hondarrekin, zurixka.
Haragia: Urria, zurixka. Usain txarrekoa.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua, esan nahi duen "cybe" hitzetik dator, hau da, zuntzezko kapela.

## Jangarritasuna

Zalantzazko jangarria. Toxikoa izan daiteke.

### Nahasketa arriskua

Basoetako beste arre koloreko Inocybe batzuekin nahas daiteke (godeyi, umbrina)

## Sasoia eta lekua

Udazkenean. Hostogalkorren, koniferoen edo mistoen basoetan.

### Banaketa eremua

Kanada, Ameriketako Estatu Batuak, Alaska, Europa, Islandia, Svalbard, Errusia, Kaukasia, Himalaiako eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 240 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Velazquez Vergara José Ignacio, Suarez Gil Angela. (2009). catalogo micológico. Banco de setas.
* ↑ Inocybe fuscidula: GBIF—the Global Biodiversity Information Facility.

## Kanpo estekak

* Datuak: Q10681645
* Multimedia: Inocybe fuscidula / Q10681645
# Inocybe curvipes

Inocybe curvipes Inocybaceae familiako onddo espezie bat da.

## Deskribapena

Kapela: 3,5 cm arteko diametrokoa, hasieran ganbila eta bukaeran zabaldua titi batekin; soberako ertza, kotoizkoa eta irregularra. Kapelaren azala fibriloso-eskatatsua, hondo gorrixkaren gainean gorrixka-lehoi kolorekoa, ertz argiagoarekin.
Orriak: Ez oso estu, zabalak, sabeldunak, adnatuak edo koska batez dekurrenteak, zurixkak, okre-beix koloretik okre antzekora doan kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 50 mm arteko garaierakoa eta 6 mm arteko diametrokoa, oinarria pixka bat mehetua, gainazal fibrilosoa, goialdean pruinaduna, hasieran zurixka, okre-marroi koloretik arrera doan kolorekoa oinarritik hasita ale helduetan.
Haragia:Ez oso lodia, zurixka, okre-marroi kolorekoa oinean, usaina espermatikoa edo frutarena, zaporea ez oso nabarmena.
Etimologia: Inocybe terminoa, muskulua, nerbioa, zuntza esan nahi duen, "is inós" hitzetik eta burua, esan nahi duen "cybe" hitzetik dator, hau da, zuntzezko kapela.

## Jangarritasuna

Inocybe generoko espezieak ez dira kontsumitu behar, gehienak toxikoak dira.

## Sasoia eta lekua

Udan eta udazkenean. Hostozabalen basoetan, urriagoa koniferoen azpian. Ez da oso ohikoa.

### Banaketa eremua

Kanada, Ameriketako Estatu Batuak, Mexiko, Islandia, Europa, Errusia, Japonia, Txina, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 242 or. ISBN 84-282-0865-4..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micológica Extremeña, Medalla de Extremadura 2019.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Inocybe curvipes: GBIF—the Global Biodiversity Information Facility.

## Kanpo estekak

* Datuak: Q10673624
* Multimedia: Inocybe curvipes / Q10673624
# Inocybe dulcamara

Inocybe dulcamara Inocybaceae familiako onddo espezie bat da. Toxikoa; haluzinazioak eragiten ditu. Mikroskopioan behatzen ez bada, antzeko espezieetatik bereiztea zaila da.

## Deskribapena

Kapela: 2 eta 5 (10) cm bitarteko diametrokoa, globo itxurakotik koniko-kanpai formakora, azkenik lau ganbila eta zertxobait unbilikatua. Ertza kapelaren kolore berekoa, inkurbatutik lau-dekurbatura, bihurria, lobulatua, zerra itxurakoa, krenatua eta maiz pitzatua. Azala, arre-lehoi koloretik marroi-okrera, feltroduna eta pubeszentea, ezkata ilun eta sendoago ugari ditu erdian.
Orriak: Estu samar, sabeldunak, sinuadoetatik subadnatatara, tartekatua orritxoak; orixka-oliba zurbil kolorekoetatik arre-horixketara zahartzean eta ertz flokosoak eta zurbilagoak.
Hanka: 2,5 - 5 x 0,5 - 0,8 ( 1 ) cm-koa, zilindrikoa, barnehutsa, sarritan okertuta eta ezkata eskuarrosa-ekin; kapela baino kolore argiagoa du, eta gortina okre-oliba kolorekoa.
Haragia: Mehea, horixka eta arrexka oinean; ezti usaina orriak igurztean, zapore gozoa hasieran gero mikatza.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik dator; eta burua esan nahi duen "cybe" hitzetik dator; hau da, zuntzezko kapela. Dulcamara epitetoa latinetik dator, geza-mikatza esan nahi duen "dulcamarus" hitzetik. Perretxikoaren zapore mikatz eta gozoagatik

## Toxikotasuna

Espezie toxikoa. Oro har, genero honetako espezie guztiak baztertu behar ditugu.

### Nahasketa arriskua

Tamaina handiagoko Inocybe caesariata delakoarekin nahas daiteke, habitat bera dute.

## Sasoia eta lekua

Koniferoen lurzoru hareatsuetan eta kostaldeko dunetan hazten da.

### Banaketa eremua

Europa, Errusia, Togo, Japonia, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas.. Leitzaran, Grafikak S.L. Andoain, Gipuzkoa, 352 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 243 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 234 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 238 or. ISBN 84-505-1806-7..

## Kanpo estekak

* Datuak: Q3480624
* Multimedia: Inocybe dulcamara / Q3480624
# Inocybe decipiens

Inocybe decipiens Inocybaceae familiako onddo espezie bat da.

## Deskribapena

Kapela: 6 eta 10 cm bitarteko diametrokoa, haragitsua arre-gris kolorekoa zilar koloreko fibrilaz estalia; horiei zoruko partikulak itsasten zaizkie erdian errezel bat osatuz.
Orriak: Grisaxkak.
Hanka: 5 eta 7 cm bitarteko garaierakoa eta 0,5 eta 1 cm bitarteko diametrokoa, zurixkatik okre-arrosakara kolorekoa edo pixka bat ardo kolorekoa ukitzean, erabat pruinaduna, erraboil marjinatuarekin.
Haragia: Hankaren antzeko kolorearekin eta usain ahularekin.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua, esan nahi duen "cybe" hitzetik dator, hau da, zuntzezko kapela.

## Toxikotasuna

Toxikoa.

## Sasoia eta lekua

Udazkenean. Urria. Leku hezeetan, hostozabalen basoetako zuhaitzen azpian.

### Banaketa eremua

Kanada, Ameriketako Estatu Batuak, Islandia, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 242 or. ISBN 84-282-0865-4..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Banco de setas.
* ↑ Inocybe decipiens: GBIF—the Global Biodiversity Information Facility.

## Kanpo estekak

* Datuak: Q10646440
# Inocybe fibrosa

Inocybe fibrosa Inocybaceae familiako onddo espezie bat da.
Sinonimoak: Agaricus fibrosus, Atrosporina fibrosa.

## Deskribapena

Kapela: 5 eta 8 (10) cm bitarteko diametrokoa. Haragitsua, gaztetan konikoa, gero ganbila, zabaldua, luzaroan titiarekin, lehorra, zetaduna, ondoren pitzatua; zuri-boli kolorekoa horixkarako joerarekin; ertza beherantz errekurbatua, ondoren tolestua, pitzatua. Zetadun errezel zuriarekin.
Orriak: Estu, mehetu-itsatsiak edo libreak, zuriak luzaroan; azkenik gris-lurkara argiak edo arre argiak, ebaketa pruinadun zuria.
Orri libreak: Oinera hurbiltzen diren orriak, baina ukitzen ez diotenak.
Hanka: 6 eta 10 cm bitarteko garaierakoa eta 1 eta 1,5 cm bitarteko diametrokoa. Betea, loditu-erraboilduna oinarrian, pixka bat ildaskatua eta marroirako joerarekin oinarrian, goialdean pruinaduna.
Haragia: Zuria, solidoa, espermatiko usain berantiar arin batekin edo birosoarekin.
Etimologia: Inocybe terminoa, muskulua, nerbioa, zuntza esan nahi duen, "is inós" hitzetik eta burua, esan nahi duen "cybe" hitzetik dator, hau da, zuntzezko kapela. Fibrosa epitetoa, haritsutik dator. Bere itxuragatik

## Jangarritasuna

Susmagarria.

## Sasoia eta lekua

Udan eta udazkenean. Taldekoia, koniferoen baso hezeetan.

### Banaketa eremua

Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 242 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 221 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Inocybe fibrosa: GBIF—the Global Biodiversity Information Facility.

## Kanpo estekak

* Datuak: Q10542045
* Multimedia: Inocybe fibrosa / Q10542045
# Inocybe cookei

Inocybe cookei edo Inosperma cookei Inocybaceae familiako onddo espezie bat da. Jangarritasuna zalantzan, genero osoarena bezala.
Sinonimoa: Inocybe kuthanii.

## Deskribapena

Kapela: 2 eta 6 cm bitarteko diametrokoa, hasieran konikoa, gero kanpai itxurakoa eta azkenean zabaldu egiten da, titi handi samar batekin; hori-lasto kolorekoa, gainazal haritsu-zetaduna, irekitzean pitzatu egiten da erradialki.
Orriak: Meheak, estu, gris-errauts koloretik gris-okrera doan kolorekoak, azkenik okre antzekoak.
Hanka: 4 eta 5 cm bitarteko garaierakoa eta 5 eta 8 mm bitarteko lodierakoa, zuzena edo kurbatua, alboko erraboil zuriarekin; lastoaren kolore argikoa.
Haragia: Zuria, ale gazteek fruta helduaren usaina izaten dute eta helduaroan espermatikoa.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua esan nahi duen "cybe" hitzetik dator, hau da, zuntzezko kapela. Cookei epitetoa pertsona izenetik dator. C. Cooke mikologo ingelesaren omenez.

## Jangarritasuna

Dagoen lekuan utzi beharrekoa Inocybe gehienak bezala.

### Nahasketa arriskua

Inocybe fastigiata eta Inocybe praetervisa delakoekin nahas daiteke. Baina ezaugarri nagusiak kontuan hartuta: lasto kolorea, erraboila alboan eta esporak, zaila da nahastea.

## Sasoia eta lekua

Udan eta udazkenean, batez ere koniferoen azpian, baina hostozabal basoetan ere aurkitu izan da (Quercus, Alnus). Ezohiko espeziea.

### Banaketa eremua

Kanada, Ameriketako Estatu Batuak, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 424 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 223 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 234 or. ISBN 84-282-0865-4..
* ↑ Inosperma cookei: GBIF—the Global Biodiversity Information Facility.

## Kanpo estekak

* Datuak: Q107805280
* Multimedia: Inosperma cookei / Q107805280
# Inocybe flocculosa

Inocybe flocculosa Inocybaceae familiako onddo espezie bat da. Muskarina du, eta era askotako arazo larriak eragin ditzake.
Sinonimoak: Agaricus flocculosus, Inocybe aurantiifolia, Inocybe cordae.

## Deskribapena

Kapela: 4 cm arteko diametrokoa, konikotik zabaldura titia mantenduz, gaztetan ertz inkurbatua (zuzena ondoren). Kapelaren azala erradialki fibrilosoa (batez ere erdirantz), marroi-kanela kolorekoa edo arre-okre kolorekoa, ertza argiagoa.
Orriak: Adnatuak edo libreak, gaztetan zurixkak, espora-jalkinaren ondoren, marroiak edo arre-oliba kolorekoak.
Hanka: Lerdena, 4 eta 7 cm bitarteko garaierakoa, zilindrikoa, betea, goian zuriagoa eta arre argia behean, goia pruinadun-hauts itxurakoa, oinarri tomentuduna eta pixka bat loditua, mizelio hondakin zuriekin. Gaztetan gortina iheskorrarekin.
Haragia: Fina, urria, mintz-itxurakoa, zuri-horixka kolorekoa hankaren barruan eta arrexka kolorekoa kapelaren barruan. Usain espermatikoa, zapore desatsegina. Espora-jalkina marroi-burdin kolorekoa.
Etimologia: Inocybe terminoa, muskulua, nerbioa, zuntza esan nahi duen, "is inós" hitzetik eta burua, esan nahi duen "cybe" hitzetik dator, hau da, zuntzezko kapela.

## Toxikotasuna

Toxikoa.

### Nahasketa arriskua

Beste Inocybe arrexka koloreko eta ezkatatsuekin nahas daiteke: godeyi, impexa, queletii. Tricholoma terreum delakoarekin ere bai, honek orri zuriak ditu, kolore grisaxkagoa (ez arrexka)

## Sasoia eta lekua

Azaroan (Iraila-abendua). Banaketa zabala. Mendiko basoetan, hostogalkorretan (zumarra, sahatsa, haritza, pagoa); baita koniferoetan eta artedietan ere. Lurzoru karedunetan. Hezetasuna behar du.

### Banaketa eremua

Kanada, Ameriketako Estatu Batuak,Alaska, Mexiko, Kanariak, Islandia, Groenlandia, Europa, Errusia, Kazakhstan, Kaukasia, Iran, Txina, Japonia, Australia, Andaman.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ Inocybe flocculosa: GBIF—the Global Biodiversity Information Facility.

## Kanpo estekak

* Datuak: Q10570445
* Multimedia: Inocybe flocculosa / Q10570445
# Introi

Introia DNA-ren zatia da, itzulpen prozesuan aminoazidoak kodetzen ez dituena. Hots, adierazten ez den DNA-pusketa da introia.
Eukariotoen DNA-k proteinak kodetzen dituzten zatiak ditu (exoiak), proteinak kodetzen ez dituzten zatiekin (introiekin) tartekatuak. Prokariotoen genomak, aldiz, ez du introirik.
Eukariotoengan transkripzioaren bidez DNA-k RNA-m sortzen du. Sortutako RNA-m hori ez da heldua, RNA-m-aren aurreko forma baizik. Geroago burutzen den beste prozesu batean, aurre-RNA-m hori RNA-m heldu bihurtzen da, entzima batzuek eremu ez-kodetzaileak (introiak) moztu eta kendu ostean (ikus irudia). Horrela, RNA-m-aren heltze prozesuan introiak desagertzen dira.
Duela gutxi arte introiek informazio genetikorik ez zutela uste zen, eta haien balioa hutsaren hurrengoa zela. Gaur egun, aldiz, "splicing" edo RNA-m-aren birdoitze prozesurako funtsezko informazioaren jabe direla uste da.
Introien kopurua oso aldakorra da ornodunengan: animalia batzuek introi gutxi dute haien DNA-n, baina ugaztunen genoman ugariak dira.
Giza genomaren zati handi batek ez du inongo proteinarik sortzen. DNA honi "DNA zaborra" edo DNA ez-kodetzailea deitu zaio. Gure DNA osoaren %75, gutxienez, (zientzialari batzuek ehuneko hori nabarmen handitzen dute) DNA ez-kodetzailea dela kalkulatzen da. Introiez gain, DNA zaborra edo ez-kodetzailea DNAren sekuentzia errepikorrez, transposoiez eta sekuentzia erregulatzailez osatuta dago. Garai batean DNA horrek ez zuela inongo funtziorik uste bazen ere, gero eta zantzu gehiagok DNA mota horrek funtzio erregulatzaile bat betetzen duela ustera garamatzate

## Erreferentziak

* ↑ Romero, Sarah El 75% del genoma humano es 'ADN basura' Muy Interesante, 2017-08-17
* ↑ Ruiz Rejón, M. El enigma del ADN basura BBVS OpenMind 2015-08-31

## Ikus,gainera

* Exoi

## Kanpo estekak

* Datuak: Q207551
* Multimedia: Introns / Q207551
# Intruders (2011ko filma)

Intruders 2011ko Juan Carlos Fresnadillo espainiar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Juan eta Mia neska-mutilak herrialde banatan bizi dira. Gauero aurpegirik gabeko ezezagun bat agertzen zaie; beraiez jabetu nahi duen izaki izugarri bat, alegia.

## Aktoreak

* Clive Owen: John Farrow
* Carice van Houten: Susanna
* Ella Purnell: Mia Farrow
* Pilar López de Ayala: Luisa
* Izan Corchero: Juan
* Daniel Brühl: Aita Antonio
* Mark Wingett: aitona
* Lolita Chakrabarti: Dr. Roy
* Kerry Fox: Dr. Rachel
* Raymond Waring eta Adam Leese: Poliziak

## Erreferentziak

* ↑ www.sansebastianfestival.com

## Kanpo estekak

* Datuak: Q1671622
# Introbio

Introbio Italiako udalerri bat da. Leccoko probintzian kokatuta dago, Lombardia eskualdean. 1.918 biztanle ditu, 26,03 kilometro koadroko azaleran banatuta.

## Mugakideak

Introbiok honako udalerri hauekin egiten du muga:
Gerola Alta Premana Valtorta Barzio Pasturo Primaluna

## Kanpo estekak

* Datuak: Q42856
* Multimedia: Introbio / Q42856
# Introzzo

Introzzo Italiako udalerri bat da. Leccoko probintzian kokatuta dago, Lombardia eskualdean. 119 biztanle ditu, 3,61 kilometro koadroko azaleran banatuta.

## Mugakideak

Introzzok honako udalerri hauekin egiten du muga:
Dorio Tremenico Dervio Sueglio Vestreno

## Kanpo estekak

* Datuak: Q42741
* Multimedia: Introzzo / Q42741
# Introdacqua

Introdacqua Italiako udalerri bat da. L'Aquilako probintzian kokatuta dago, Abruzzo eskualdean. 1.939 biztanle ditu, 37,11 kilometro koadroko azaleran banatuta.

## Mugakideak

Introdacquak honako udalerri hauekin egiten du muga:
Bugnara Scanno Pettorano sul Gizio Sulmona

## Kanpo estekak

* Datuak: Q50099
* Multimedia: Introdacqua / Q50099
# Intrusio Detekzio Sistema

Intrusio Detekzio Sistema edo IDS bat (Intrusion Detection System) ordenagailu batean edo sare batean baimenik gabeko sarrerak detektatzen dituen programa da.
Sistema hauek suebakiek aztertu ezin duten sareko trafiko malzurra eta ordenagailuen erabilera ezohikoa antzematen dituzte. Horretarako, hainbat elementu dituzte: gertaerak detektatzen dituzten sentsoreak, alertak eta gertaerak ikusteko eta sentsoreak kontrolatzeko kontsola, eta detekzio motorea, gertaera horiek gorde eta arau multzo batekin alderatuz alertak sortzen dituena.

# Intrusio Detekzio Sistema motak

Hainbat sailkapen egin daitezke, baina IDS mota garrantzitsuenak hauek dira:
* Sareko Intrusio Detekzio Sistemak (NIDS, Network Intrusion Detection System)
* Hostean oinarritutako Intrusio Detekzio Sistemak (HIDS, Host-based Intrusion Detection System)

# Sistema pasiboak eta erreaktiboak

Sistema pasiboek ustezko erasoak aurkitzean informazioa logeatu eta kontsolan bistaratzen dute. Erreaktiboek aldiz,jarduera susmagarrien aurrean erabakiak har ditzakete, besteak beste konexioa bertan behera utziz edo suhesia trafiko hori blokeatzeko berrantolatuz. Horregatik, sistema erreaktiboei Intrusio Prebentzio Sistema (IPS, Intrusion Prevention System) ere deritze.

## Kanpo estekak

* Datuak: Q745881
# Introd

Introd Italiako udalerri bat da. Aostako Haranean kokatuta dago. 648 biztanle ditu, 20,04 kilometro koadroko azaleran banatuta.

## Mugakideak

Introdk honako udalerri hauekin egiten du muga:
Rhêmes-Saint-Georges Villeneuve (Italia) Arvier Valsavarenche

## Kanpo estekak

* Datuak: Q35093
* Multimedia: Introd / Q35093
# Introspekzio

Introspekzioa edo barne begirada nork bere burua aztertu eta ezagutzeko prozesua da bere kontzientzia, pentsamendu eta sentimenduei buruz.

## Kanpo estekak

* Introspekzioa, Gizapedian.